erhwenkuo/poetry-chinese-zhtw huggingface dataset:
長安喜雪
作者：朱灣（唐）

千門萬戶雪花浮，點點無聲落瓦溝。全似玉塵消更積，平地已沾盈尺潤，年豐須荷富人侯。
宴楊駙馬山亭
作者：朱灣（唐）

垂楊拂岸草茸茸，繡戶窗前花影重。鱠下玉盤紅縷細，落日泛舟同醉處，回潭百丈映千峰。
過宣上人湖上蘭若
作者：朱灣（唐）

十年湖上結幽期，偏向東林遇遠師。未道姓名童子識，問我別來何所得，解將無事當無為。
同達奚宰遊竇子明仙壇
作者：朱灣（唐）

松檜陰深一徑微，中峰石室到人稀。仙官不住青山在，今朝茂宰尋真處，暫駐雙鳧且莫歸。
平陵寓居再逢寒食
作者：朱灣（唐）

幾回江上泣途窮，每遇良辰歎轉蓬。火燧知從新節變，貧病固應無撓事，但將懷抱醉春風。
尋隱者韋九山人於東溪草堂
作者：朱灣（唐）

尋得仙源訪隱淪，漸來深處漸無塵。初行竹裡唯通馬，路傍樵客何須問，朝市如今不是秦。
假攝池州留別東溪隱居
作者：朱灣（唐）

一官仍是假，豈願數離群。愁鬢看如雪，浮名認是雲。暫辭南國隱，莫勒北山文。今後松溪月，還應夢見君。
詠柏板
作者：朱灣（唐）

赴節心長在，從繩道可觀。須知片木用，莫向散材看。空為歌偏苦，仍愁和即難。既能親掌握，願得接同歡。
箏柱子
作者：朱灣（唐）

散木今何幸，良工不棄捐。力微慚一柱，材薄仰群弦。且喜聲相應，寧辭跡屢遷。知音如見賞，雅調為君傳。
送李司直歸浙東幕兼寄鮑行軍持節大夫初拜東平郡王
作者：朱灣（唐）

翩翩書記早曾聞，二十年來願見君。今日相逢悲白髮，會作王門曳裾客，為餘前謝鮑參軍。
七賢廟
作者：朱灣（唐）

常慕晉高士，放心日沈冥。湛然對一壺，土木為我形。下馬訪陳跡，披榛詣荒庭。相看兩不言，猶謂醉未醒。長嘯或可擬，幽琴難再聽。同心不共世，空見蘚門青。
同清江師月夜聽堅正二上人為懷州轉法華經歌
作者：朱灣（唐）

若耶溪畔雲門僧，夜閑燕坐聽真乘。蓮花秘偈藥草喻，前心後心皆此心，梵音妙音柔軟音。清泠霜磬有時動，風翻亂葉林有聲，雪映閒庭月無色。玄關密跡難可思，
寒城晚角
作者：朱灣（唐）

高臺高高畫角雄，五更初發寒城中。寒城北臨大河水，羈人此夜寐不成，萬裡邊情枕上生。乍似隴頭戍，忽憶嫖姚北征伐，空山宿兵寒對月。一聲老將起，二十年來天下兵，到處不曾無此聲。洛陽陌，長安路。角聲朝朝兼暮暮，平居聞之尚難度。何況天山征戍兒，
重陽日陪韋卿宴
作者：朱灣（唐）

何必龍山好，南亭賞不暌。清規陳侯事，雅興謝公題。入座青峰近，當軒遠樹齊。仙家自有月，莫歎夕陽西。
遊天臺山
作者：張祜（唐）

崔嵬海西鎮，靈跡傳萬古。群峰日來朝，累累孫侍祖。三茅即拳石，二室猶塊土。傍洞窟神仙，中巖宅龍虎。名從幹取象，位與坤作輔。鸞鶴自相群，前人空若瞽。巉巉割秋碧，媧女徒巧補。視聽出塵埃，處高心漸苦。才登招手石，肘底笑天姥。仰看華蓋尖，赤日雲上午。奔雷撼深谷，下見山腳雨。回首望四明，矗若城一堵。昏晨邈千態，恐動非自主。控鵠大夢中，坐覺身栩栩。東溟子時月，卻孕元化母。彭蠡不盈杯，浙江微辨縷。石樑屹橫架，萬仞青壁豎。卻瞰赤城顛，勢來如刀弩。盤松國清道，九裡天莫睹。穹崇上攢三，突兀傍聳五。空崖絕凡路，痴立麋與麈。邈峻極天門，覷深窺地戶。金庭路非遠，徒步將欲舉。身樂道家流，惇儒若一矩。行尋白雲叟，禮象登峻宇。佛窟繞杉嵐，仙壇半榛莽。懸崖與飛瀑，險噴難足俯。海眼三井通，洞門雙闕拄。瓊臺下昏側，手足前採乳。但造不死鄉，前勞何足數。
送蜀客
作者：張祜（唐）

楚客去岷江，西南指天末。平生不達意，萬裡船一發。行行三峽夜，十二峰頂月。哀猿別曾林，忽忽聲斷咽。嘉陵水初漲，巖嶺耗積雪。不妨高唐雲，卻藉宋玉說。峨眉遠凝黛，腳底穀洞穴。錦城晝氳氳，錦水春活活。成都滯遊地，酒客須醉殺。莫戀卓家壚，相如已屑屑。
團扇郎
作者：張祜（唐）

白團扇，今來此去捐。願得入郎手，團圓郎眼前。
西江行
作者：張祜（唐）

日下西塞山，南來洞庭客。晴空一鳥渡，萬裡秋江碧。惆悵異鄉人，偶言空脈脈。
溳川寺路
作者：張祜（唐）

日沉西澗陰，遠驅愁突兀。煙苔濕凝地，露竹光滴月。時見一僧來，腳邊雲勃勃。
夜雨
作者：張祜（唐）

靄靄雲四黑，秋林響空堂。始從寒瓦中，淅瀝斷人腸。愁腸方九回，寂寂夜未央。
秋晚途中作
作者：張祜（唐）

落日馳車道，秋郊思不勝。水雲遙斷緒，山日半銜稜。遠吠鄰村處，計想羨他能。
拔蒲歌
作者：張祜（唐）

拔蒲來，領郎鏡湖邊。郎心在何處，莫趁新蓮去。拔得無心蒲，問郎看好無。
車遙遙
作者：張祜（唐）

東方曨曨車軋軋，地色不分新去轍。閨門半掩窗半空，碧川迢迢山宛宛，馬蹄在耳輪在眼。桑間女兒情不淺，
捉搦歌
作者：張祜（唐）

門上關，牆上棘，窗中女子聲唧唧。洛陽大道徒自直。女子心在婆舍側，嗚嗚籠鳥觸四隅。養男男娶婦，
雁門太守行
作者：張祜（唐）

城頭月沒霜如水，趚趚踏沙人似鬼。燈前拭淚試香裘，閨中年少妻莫哀，魚金虎竹天上來，雁門山邊骨成灰。
思歸引
作者：張祜（唐）

重重作閨清旦鐍，兩耳深聲長不徹。深宮坐愁百年身，故鄉不歸誰共穴，石上作蒲蒲九節。
司馬相如琴歌
作者：張祜（唐）

鳳兮鳳兮非無皇，山重水闊不可量。梧桐結陰在朝陽，濯羽弱水鳴高翔。
雉朝飛操
作者：張祜（唐）

朝陽隴東泛暖景，雙啄雙飛雙顧影。朱冠錦襦聊日整，雄飛在草雌在田，衷腸結憤氣呵天。聖人在上心不偏，
觀徐州李司空獵
作者：張祜（唐）

曉出郡城東，分圍淺草中。紅旗開向日，白馬驟迎風。背手抽金鏃，翻身控角弓。萬人齊指處，一雁落寒空。
獵
作者：張祜（唐）

殘獵渭城東，蕭蕭西北風。雪花鷹背上，冰片馬蹄中。臂掛捎荊兔，腰懸落箭鴻。歸來逞餘勇，兒子亂彎弓。
鸚鵡
作者：張祜（唐）

棲棲南越鳥，色麗思沈淫。暮隔碧雲海，春依紅樹林。雕籠悲斂翅，畫閣豈關心。無事能言語，人聞怨恨深。
再吟鸚鵡
作者：張祜（唐）

萬裡去心違，奇毛覺自非。美人憐解語，凡鳥畏多機。未勝無丹嘴，何勞事綠衣。雕籠終不戀，會向故山歸。
酬鄭模司直見寄
作者：張祜（唐）

故人滄海曲，聊複話平生。喜是狂奴態，羞為老婢聲。宦途終日薄，身事長年輕。猶賴書千卷，長隨一棹行。
送蘇紹之歸嶺南
作者：張祜（唐）

孤舟越客吟，萬裡曠離襟。夜月江流闊，春雲嶺路深。珠繁楊氏果，翠耀孔家禽。無複天南夢，相思空樹林。
送沈下賢謫尉南康
作者：張祜（唐）

秋風江上草，先是客心摧。萬裡故人去，一行新雁來。山高雲緒斷，浦迥日波頹。莫怪南康遠，相思不可裁。
送盧弘本浙東覲省
作者：張祜（唐）

東望故山高，秋歸值小舠。懷中陸績橘，江上伍員濤。好去寧雞口，加餐及蟹螯。知君思無倦，為我續離騷。
晚次荊溪館呈崔明府
作者：張祜（唐）

艤舟陽羨館，飛步繚疏楹。山暝水雲碧，月涼煙樹清。長橋深漾影，遠櫓下搖聲。況是無三害，絃歌初政成。
寄朗州徐員外
作者：張祜（唐）

江嶺昔飄蓬，人間值俊雄。關西今孔子，城北舊徐公。清夜遊何處，良辰此不同。傷心幾年事，一半在湖中。
旅次上饒溪
作者：張祜（唐）

碧溪行幾折，凝棹宿汀沙。角斷孤城掩，樓深片月斜。夜橋昏水氣，秋竹靜霜華。更想曾題壁，凋零可歎嗟。
送徐彥夫南遷
作者：張祜（唐）

萬裡客南遷，孤城漲海邊。瘴雲秋不斷，陰火夜長然。月上行虛市，風回望舶船。知君還自潔，更為酌貪泉。
送韋整尉長沙
作者：張祜（唐）

遠遠長沙去，憐君利一官。風帆彭蠡疾，雲水洞庭寬。木客提蔬束，江烏接飯丸。莫言卑濕地，未必乏新歡。
送外甥
作者：張祜（唐）

衰年生侄少，唯爾最關心。偶作魏舒別，聊為殷浩吟。白波舟不定，黃葉路難尋。自此尊中物，誰當更共斟。
贈薛鼎臣侍禦
作者：張祜（唐）

一命前途遠，雙曹小邑閑。夜潮人到郭，春霧鳥啼山。淺瀨橫沙堰，高巖峻石斑。不堪曾倚棹，猶複夢升攀。
送曾黯遊夔州
作者：張祜（唐）

不遠夔州路，層波灩澦連。下來千里峽，入去一條天。樹色秋帆上，灘聲夜枕前。何堪正危側，百丈半山顛。
送李長史歸涪州
作者：張祜（唐）

涪江江上客，歲晚卻還鄉。暮過高唐雨，秋經巫峽霜。急灘船失次，疊嶂樹無行。好為題新什，知君思不常。
贈契衡上人
作者：張祜（唐）

小門開板閣，終日是逢迎。語笑人同坐，修持意別行。水花秋始發，風竹夏長清。一恨悽惶久，憐師記姓名。
走筆贈許玖赴桂州命
作者：張祜（唐）

桂林真重德，蓮幕藉殊才。直氣自消瘴，遠心無暫灰。劍稜叢石險，箭激亂流回。莫說雁不到，長江魚盡來。
題上饒亭
作者：張祜（唐）

溪亭拂一琴，促軫坐披衿。夜月水南寺，秋風城外砧。早霜紅葉靜，新雨碧潭深。唯是壺中物，憂來且自斟。
題僧壁
作者：張祜（唐）

出門無一事，忽忽到天涯。客地多逢酒，僧房卻厭花。棋因王粲覆，鼓是禰衡撾。自喜疏成品，生前不怨嗟。
寄盧載
作者：張祜（唐）

故人盧氏子，十載曠佳期。少見雙魚信，多聞八米詩。侏儒他甚飽，款段爾應羸。忽謂今劉二，相逢不熟槌。
送楊秀才遊蜀
作者：張祜（唐）

鄂渚逢遊客，瞿塘上去船。峽深明月夜，江靜碧雲天。舊俗巴渝舞，新聲蜀國弦。不堪揮慘恨，一涕自潸然。
送楊秀才往夔州
作者：張祜（唐）

鄂渚逢遊客，瞿塘上去船。江連萬裡海，峽入一條天。鳥影沉沙日，猿聲隔樹煙。新詩逢北使，為草幾巴箋。
途中逢李道實遊蔡州
作者：張祜（唐）

徵馬漢江頭，逢君上蔡遊。野橋經亥市，山路過申州。僻地人行澀，荒林虎跡稠。殷勤話新守，生物賴諸侯。
富陽道中送王正夫
作者：張祜（唐）

析析上荒原，霜林赤葉翻。孤帆天外出，遠戍日中昏。摘橘防深刺，攀蘿畏斷根。何堪衰草色，一酌送王孫。
送韋正字析貫赴制舉
作者：張祜（唐）

可愛漢文年，鴻恩蕩海壖。木雞方備德，金馬正求賢。大戰希遊刃，長途在著鞭。佇看晁董策，便向史中傳。
贈貞固上人
作者：張祜（唐）

南國披僧籍，高標一道林。律儀精氈布，真行正吞針。掇火身潛起，焚香口旋吟。非論坐中社，餘亦舊知音。
題贈志凝上人
作者：張祜（唐）

悟色身無染，觀空事不生。道心長日笑，覺路幾年行。片月山林靜，孤雲海棹輕。願為塵外契，一就智珠明。
送瓊貞發述懷
作者：張祜（唐）

送出南溪日，離情不忍看。漸遙猶顧首，帆去意難判。最恨臨行夜，相期幾百般。但能存歲節，終久得同歡。
寄靈澈上人
作者：張祜（唐）

老僧何處寺，秋夢繞江濱。獨樹月中鶴，孤舟雲外人。榮華長指幻，衰病久觀身。應笑無成者，滄洲垂一輪。
溪行寄京師故人道侶
作者：張祜（唐）

白日長多事，清溪偶獨尋。雲歸秋水闊，月出夜山深。坐想天涯去，行悲澤畔吟。東郊故人在，應笑未抽簪。
贈僧雲棲
作者：張祜（唐）

麈尾與筇枝，幾年離石壇。梵餘林雪厚，棋罷嶽鐘殘。開卷喜先悟，漱瓶知早寒。衡陽寺前雁，今日到長安。
送魏尚書赴鎮州行營
作者：張祜（唐）

河塞日駸駸，恩仇報盡深。伍員忠是節，陸績孝為心。坐激書生憤，行歌壯士吟。慚非燕地客，不得受黃金。
寄遷客
作者：張祜（唐）

萬裡南遷客，辛勤嶺路遙。溪行防水弩，野店避山魈。瘴海須求藥，貪泉莫舉瓢。但能堅志義，白日甚昭昭。
題蘇小小墓
作者：張祜（唐）

漠漠窮塵地，蕭蕭古樹林。臉濃花自發，眉恨柳長深。夜月人何待，春風鳥為吟。不知誰共穴，徒願結同心。
江南作
作者：張祜（唐）

楚塞南行久，秦城北望遙。少年花已過，衰病柳先凋。客淚收回日，鄉心寄落潮。殷勤問春雁，何處是煙霄。
題王右丞山水障二首
作者：張祜（唐）

精華在筆端，咫尺匠心難。日月中堂見，江湖滿座看。夜凝嵐氣濕，秋浸壁光寒。料得昔人意，平生詩思殘。右丞今已歿，遺畫世間稀。咫尺江湖盡，尋常鷗鳥飛。山光全在掌，雲氣欲生衣。以此常為玩，平生滄海機。
將之衡陽道中作
作者：張祜（唐）

萬裡南方去，扁舟泛自身。長年無愛物，深話少情人。醉臥襟長散，閒書字不真。衡陽路猶遠，獨與雁為賓。
讀狄梁公傳
作者：張祜（唐）

失運廬陵厄，乘時武后尊。五丁扶造化，一柱正乾坤。上保儲皇位，深然國老勳。聖朝雖百代，長合問王孫。
題真娘墓
作者：張祜（唐）

佛地葬羅衣，孤魂此是歸。舞為蝴蝶夢，歌謝伯勞飛。翠發朝雲在，青蛾夜月微。傷心一花落，無複怨春輝。
洞庭南館
作者：張祜（唐）

一徑逗霜林，朱欄繞碧岑。地盤雲夢角，山鎮洞庭心。樹白看煙起，沙紅見日沉。還因此悲屈，惆悵又行吟。
題贈仲儀上人院
作者：張祜（唐）

星霜幾朝寺，香火靜居人。黃葉不經意，青山無事身。拋生臺上日，結座履中塵。自說一時課，別來詩更新。
題聖女廟
作者：張祜（唐）

古廟無人入，蒼皮澀老桐。蟻行蟬殼上，蛇竄雀巢中。淺水孤舟泊，輕塵一座蒙。晚來雲雨去，荒草是殘風。
題山水障子
作者：張祜（唐）

一見秋山色，方憐畫手稀。波濤連壁動，雲物下簷飛。嶺樹冬猶發，江帆暮不歸。端然是漁叟，相向日依依。
詠風
作者：張祜（唐）

搖搖歌扇舉，悄悄舞衣輕。引笛秋臨塞，吹沙夜繞城。向峰迴雁影，出峽送猿聲。何似琴中奏，依依別帶情。
奉和令狐相公送陳肱侍禦
作者：張祜（唐）

高館動離瑟，親賓聊歎稀。笑歌情不盡，歡待禮無違。清露府蓮結，碧雲皋鶴飛。還家與□惠，雨露豈殊歸。
陪範宣城北樓夜宴
作者：張祜（唐）

華軒敞碧流，官妓擁諸侯。粉項高叢鬢，檀妝慢裹頭。亞身摧蠟燭，斜眼送香球。何處偏堪恨，千回下客籌。
憲宗皇帝輓歌詞
作者：張祜（唐）

嗚咽上攀龍，昇平不易逢。武皇虛好道，文帝未登封。壽域無千載，泉門是九重。橋山非遠地，雲去莫疑峰。
發蜀客
作者：張祜（唐）

風吹魯國人，飄蕩蜀江濱。濕地饒蛙黽，衰年足鬼神。時清歸去路，日複病來身。千萬長堤柳，從他爛熳春。
江城晚眺
作者：張祜（唐）

重檻構雲端，江城四鬱盤。河流出郭靜，山色對樓寒。浪草侵天白，霜林映日丹。悠然此江思，樹杪幾檣竿。
題樟亭
作者：張祜（唐）

曉霽憑虛檻，雲山四望通。地盤江岸絕，天映海門空。樹色連秋靄，潮聲入夜風。年年此光景，催盡白頭翁。
樂靜
作者：張祜（唐）

引手強篸巾，徐徐起病身。遠心群野鶴，閒話對村人。發匣琴徽靜，開瓶酒味真。縱聞兵賦急，原憲本家貧。
登廣武原
作者：張祜（唐）

廣武原西北，華夷此浩然。地盤山入海，河繞國連天。遠樹千門邑，高檣萬裡船。鄉心日雲暮，猶在楚城邊。
觀宋州田大夫打球
作者：張祜（唐）

白馬頓紅纓，梢球紫袖輕。曉冰蹄下裂，寒瓦杖頭鳴。叉手膠粘去，分鬃線道絣。自言無戰伐，髀肉已曾生。
題丹陽永泰寺練湖亭
作者：張祜（唐）

小檻俯澄鮮，龍宮浸浩然。孤光懸夜月，一片割秋天。淺派胤沙草，餘波漂岸船。聊當因畎澮，披拂坐潺湲。
題程氏書齋
作者：張祜（唐）

僻巷難通馬，深園不藉籬。青蘿纏柏葉，紅粉墜蓮枝。雨燕銜泥近，風魚咂網遲。緣君尋小阮，好是更題詩。
毀浮圖年逢東林寺舊
作者：張祜（唐）

可惜東林寺，空門失所依。翻經謝靈運，畫壁陸探微。隙地泉聲在，荒途馬跡稀。殷勤話僧輩，未敢保儒衣。
貴池道中作
作者：張祜（唐）

羸驂驅野岸，山遠路盤盤。清露月華曉，碧江星影寒。離群徒長泣，去國自加餐。霄漢寧無舊，相哀自語端。
喜王子載話舊
作者：張祜（唐）

相逢青眼日，相歎白頭時。累話三朝事，重看一局棋。歡娛非老大，成長是嬰兒。且盡尊中物，無煩更後期。
秋日病中
作者：張祜（唐）

析析簷前竹，秋聲拂簟涼。病加陰已久，愁覺夜初長。坐拾車前子，行看肘後方。無端憂食忌，開鏡倍萎黃。
訪許用晦
作者：張祜（唐）

遠郭日曛曛，停橈一訪君。小橋通野水，高樹入江雲。酒興曾無敵，詩情舊逸群。怪來音信少，五十我無聞。
題海鹽南館
作者：張祜（唐）

故人營此地，臺館尚依依。黑夜山魈語，黃昏海燕歸。舊陰楊葉在，殘雨槿花稀。無複南亭賞，高簷紅燭輝。
晚秋江上作
作者：張祜（唐）

萬裡窮秋客，蕭條對落暉。煙霞山鳥散，風雨廟神歸。地遠蛩聲切，天長雁影稀。那堪正砧杵，幽思想寒衣。
吳宮曲
作者：張祜（唐）

日下苑西宮，花飄香徑紅。玉釵斜白燕，羅帶弄青蟲。皓齒初含雪，柔枝欲斷風。可憐傾國豔，誰信女為戎。
賦昭君塚
作者：張祜（唐）

萬裡關山塚，明妃舊死心。恨為秋色晚，愁結暮雲陰。夜切胡風起，天高漢月臨。已知無玉貌，何事送黃金。
哭汴州陸大夫
作者：張祜（唐）

利劍太堅操，何妨拔一毛。冤深陸機霧，憤積伍員濤。直道非無驗，明時不錄勞。誰當青史上，卒為顯詞褒。
晚夏歸別業
作者：張祜（唐）

古岸扁舟晚，荒園一徑微。鳥啼新果熟，花落故人稀。宿潤侵苔甃，斜陽照竹扉。相逢盡鄉老，無複話時機。
公子行
作者：張祜（唐）

春色滿城池，杯盤著處移。鐙金斜雁子，鞍帕嫩鵝兒。買笑歌桃李，尋歌折柳枝。可憐明月夜，長是管絃隨。
題曾氏園林
作者：張祜（唐）

十畝長堤宅，蕭疏半老槐。醉眠風卷簟，棋罷月移階。斫樹遺桑斧，澆花濕筍鞋。還將齊物論，終歲自安排。
讀始興公傳
作者：張祜（唐）

歿世議方存，昇平道幾論。詩情光日月，筆力動乾坤。亂首光雄算，朝綱在典墳。明時封禪績，山下見丘門。
中秋月
作者：張祜（唐）

碧落桂含姿，清秋是素期。一年逢好夜，萬裡見明時。絕域行應久，高城下更遲。人間系情事，何處不相思。
江西道中作三首
作者：張祜（唐）

日落江村遠，煙雲度幾重。問人孤驛路，驅馬亂山峰。夜入霜林火，寒生水寺鐘。淒涼哭途意，行處又饑兇。西江江上月，遠遠照征衣。夜色草中網，秋聲林外機。渚田牛路熟，石岸客船稀。無複是鄉井，鷓鴣聊自飛。秋灘一望平，遠遠見山城。落日啼烏桕，空林露寄生。燒畬殘火色，蕩槳夜溪聲。況是會遊處，桑田小變更。
題常州水西館
作者：張祜（唐）

隙地叢筠植，修廊列堵環。樓臺疏佔水，岡岸遠成山。盡日草深映，無風舟自閑。聊當俟芳夕，一泛芰荷間。
題李瀆山居玉潭
作者：張祜（唐）

古樹千年色，蒼崖百尺陰。發寒泉氣靜，神駭玉光沉。上穴青冥小，中連碧海深。何當煙月下，一聽夜龍吟。
題陸墉金沙洞居
作者：張祜（唐）

東溪泉一眼，歸臥愜高疏。決水金沙靜，梯雲石壁虛。細吟搔短髮，深話笑長裾。莫道遺名品，嘗聞入洛初。
題陸敦禮山居伏牛潭
作者：張祜（唐）

伏牛真怪事，餘勝幾人諳。日彩沉青壁，煙容靜碧潭。泛心何慮冷，漱齒詎忘甘。幸挈壺中物，期君正興酣。
旅次石頭岸
作者：張祜（唐）

行行石頭岸，身事兩相違。舊國日邊遠，故人江上稀。水聲寒不盡，山色暮相依。惆悵未成語，數行鴉又飛。
觀宋州於使君家樂琵琶
作者：張祜（唐）

歷歷四弦分，重來上界聞。玉盤飛夜雹，金磬入秋雲。隴霧笳凝水，砂風雁咽群。不堪天塞恨，青塚是昭君。
箏
作者：張祜（唐）

綽綽下雲煙，微收皓腕鮮。夜風生碧柱，春水咽紅弦。翠佩輕猶觸，鶯枝澀未遷。芳音何更妙，清月共嬋娟。
歌
作者：張祜（唐）

一夜列三清，聞歌曲阜城。雪飛紅燼影，珠貫碧雲聲。皓齒嬌微發，青蛾怨自生。不知新弟子，誰解囀喉輕。
笙
作者：張祜（唐）

董雙成一妙，歷歷韻風篁。清露鶴聲遠，碧雲仙吹長。氣侵銀項濕，膏胤漆瓢香。曲罷不知處，巫山空夕陽。
五絃
作者：張祜（唐）

小小月輪中，斜抽半袖紅。玉瓶秋滴水，珠箔夜懸風。徵調侵弦乙，商聲過指攏。只愁才曲罷，雲雨去巴東。
觱篥
作者：張祜（唐）

一管妙清商，纖紅玉指長。雪藤新換束，霞錦旋抽囊。並揭聲猶遠，深含曲未央。坐中知密顧，微笑是周郎。
笛
作者：張祜（唐）

紫清人一管，吹在月堂中。雁起雪雲夕，龍吟煙水空。虜塵深漢地，羌思切邊風。試弄陽春曲，西園桃已紅。
舞
作者：張祜（唐）

荊臺呈妙舞，雲雨半羅衣。嫋嫋腰疑折，褰褰袖欲飛。霧輕紅躑躅，風豔紫薔薇。強許傳新態，人間弟子稀。
箜篌
作者：張祜（唐）

星漢夜牢牢，深簾調更高。亂流公莫度，沉骨嫗空嗥。向月輕輪甲，迎風重紉條。不堪聞別引，滄海恨波濤。
簫
作者：張祜（唐）

清籟遠愔愔，秦樓夜思深。碧空人已去，滄海鳳難尋。杳妙和雲絕，依微向水沉。還將九成意，高閣佇芳音。
夕次桐廬
作者：張祜（唐）

百里清溪口，扁舟此去過。晚潮風勢急，寒葉雨聲多。戍出山頭鼓，樵通竹裡歌。不堪無酒夜，回首夢煙波。
入潼關
作者：張祜（唐）

都城三百里，雄險此回環。地勢遙尊嶽，河流側讓關。秦皇曾虎視，漢祖昔龍顏。何處梟兇輩，干戈自不閑。
南宮歎亦述玄宗追恨太真妃事
作者：張祜（唐）

北陸冰初結，南宮漏更長。何勞卻睡草，不驗返魂香。月隱仙娥豔，風殘夢蝶揚。徒悲舊行跡，一夜玉階霜。
題平望驛
作者：張祜（唐）

一派吳興水，西來此驛分。路遙經幾日，身去是孤雲。雨氣朝忙蟻，雷聲夜聚蚊。何堪秋草色，到處重離群。
隋宮懷古
作者：張祜（唐）

廢宮深苑路，煬帝此東行。往事餘山色，流年是水聲。古牆丹雘盡，深棟黑煤生。惆悵從今客，經過未了情。
偶蘇求至話別
作者：張祜（唐）

幾年滄海別，萬裡白頭吟。夜月江流闊，春雲嶺路深。珠繁楊氏果，翠耀孔家禽。無複天南夢，相思空樹林。
秋霽
作者：張祜（唐）

垂老歸休意，棲棲陋巷中。暗燈棋子落，殘語酒瓶空。滴冪侵簷露，虛疏入檻風。何妨一蟬嘒，自抱木蘭叢。
詠史二首
作者：張祜（唐）

漢代非良計，西戎世世塵。無何求善馬，不算苦生民。外國讎虛結，中華憤莫伸。卻教為後恥，昭帝遠和親。留名魯連去，於世絕遺音。盡愛聊城下，寧知滄海深。偶然飛一箭，無事在千金。回望淩煙閣，何人是此心。
洞房燕
作者：張祜（唐）

清曉洞房開，佳人喜燕來。乍疑釵上動，輕似掌中回。暗語臨窗戶，深窺傍鏡臺。新妝正含思，莫拂畫梁埃。
答僧贈柱杖
作者：張祜（唐）

千回掌上橫，珍重遠方情。客問何人與，閩僧寄一莖。畫空疑未決，卓地計初成。幸以文堪採，扶持力不輕。
鷺鷥
作者：張祜（唐）

深窺思不窮，揭趾淺沙中。一點山光淨，孤飛潭影空。暗棲松葉露，雙下蓼花風。好是滄波侶，垂絲趣亦同。
塞下
作者：張祜（唐）

萬裡配長徵，連年慣野營。入群來揀馬，拋伴去擒生。箭插鵰翎闊，弓盤鵲角輕。閑看行近遠，西去受降城。
憶雲陽宅
作者：張祜（唐）

一別雲陽宅，深愁度歲華。翠濃春檻柳，紅滿夜庭花。鳥影垂纖竹，魚行踐淺沙。聊當因寤寐，歸思浩無涯。
題造微禪師院
作者：張祜（唐）

夜香聞偈後，岑寂掩雙扉。照竹燈和雪，穿雲月到衣。草堂疏磬斷，江寺故人稀。唯憶江南雨，春風獨鳥歸。
酬武蘊之，乙丑之歲始見華髮餘自悲遂成繼和
作者：張祜（唐）

賈生年尚少，華髮近相侵。不是流光促，因緣別恨深。憐君成苦調，感我獨長吟。豈料清秋日，星星共映簪。
題萬道人禪房
作者：張祜（唐）

何處鑿禪壁，西南江上峰。殘陽過遠水，落葉滿疏鐘。世事靜中去，道心塵外逢。欲知情不動，床下虎留蹤。
病後訪山客
作者：張祜（唐）

久病倦衾枕，獨行來訪君。因逢歸馬客，共對出溪雲。新月坐中見，暮蟬愁處聞。相歡貴無事，莫想路歧分。
題松汀驛
作者：張祜（唐）

山色遠含空，蒼茫澤國東。海明先見日，江白迥聞風。鳥道高原去，人煙小徑通。那知舊遺逸，不在五湖中。
處士隱居
作者：張祜（唐）

斜日半飛閣，高簾輕翳空。清香芙蓉水，碧冷琅玕風。絕岸派沿洑，修廊趾崇隆。唯當餌仙術，坐作朱顏翁。
早春錢塘湖晚眺
作者：張祜（唐）

落日下林阪，撫襟睇前蹤。輕澌流回浦，殘雪明高峰。仰視天宇曠，俯登雲樹重。聊當問真界，昨夜西巒鐘。
濠州水館
作者：張祜（唐）

高閣去煩燠，客心遂安舒。清流中浴鳥，白石下游魚。秋樹色凋翠，夜橋聲嫋虛。南軒更何待，坐見玉蟾蜍。
石頭城寺
作者：張祜（唐）

山勢抱煙光，重門突兀傍。連簷金像閣，半壁石龕廊。碧樹叢高頂，清池佔下方。徒悲宦遊意，盡日老僧房。
傷遷客歿南中
作者：張祜（唐）

故人何處歿，謫宦極南天。遠地身狼狽，窮途事果然。白須才過海，丹旐卻歸船。腸斷相逢路，新來客又遷。
烏夜啼
作者：張祜（唐）

忽忽南飛返，危絲共怨淒。暗霜移樹宿，殘夜繞枝啼。咽絕聲重敘，愔淫思乍迷。不妨還報喜，誤使玉顏低。
題潤州金山寺
作者：張祜（唐）

一宿金山寺，超然離世群。僧歸夜船月，龍出曉堂雲。樹色中流見，鐘聲兩岸聞。翻思在朝市，終日醉醺醺。
題潤州甘露寺
作者：張祜（唐）

千重構橫險，高步出塵埃。日月光先見，江山勢盡來。冷雲歸水石，清露滴樓臺。況是東溟上，平生意一開。
題杭州孤山寺
作者：張祜（唐）

樓臺聳碧岑，一徑入湖心。不雨山長潤，無雲水自陰。斷橋荒蘚澀，空院落花深。猶憶西窗月，鐘聲在北林。
題餘杭縣龍泉觀
作者：張祜（唐）

四回山一面，臺殿已嵯峨。中路見山遠，上方行石多。天晴花氣漫，地暖鳥音和。徒漱葛仙井，此生其奈何。
題徑山大覺禪師影堂
作者：張祜（唐）

超然彼岸人，一徑謝微塵。見相即非相，觀身豈是身。空門性未滅，舊裡化猶新。謾指堂中影，誰言影似真。
題濠州鐘離寺
作者：張祜（唐）

遙遙東郭寺，數裡佔原田。遠岫碧光合，長淮清派連。院藏歸鳥樹，鐘到落帆船。唯羨空門叟，棲心盡百年。
秋夜宿靈隱寺師上人
作者：張祜（唐）

月色荒城外，江聲野寺中。貧知交道薄，老信釋門空。露葉凋階蘚，風枝戛井桐。不妨無酒夜，閒話值生公。
題蘇州靈巖寺
作者：張祜（唐）

碧海西陵岸，吳王此盛時。山行今佛寺，水見舊宮池。亡國人遺恨，空門事少悲。聊當值僧語，盡日把松枝。
題蘇州楞伽寺
作者：張祜（唐）

樓臺山半腹，又此一經行。樹隔夫差苑，溪連勾踐城。上坡松徑澀，深坐石池清。況是西峰頂，淒涼故國情。
題蘇州思益寺
作者：張祜（唐）

四面山形斷，樓臺此迥臨。兩峰高崒屼，一水下淫滲。鑿石西龕小，穿松北塢深。會當來結社，長日為僧吟。
題重居寺
作者：張祜（唐）

浮圖經近郭，長日羨僧閑。竹徑深開院，松門遠對山。重廊標板榜，高殿鎖金環。更問尋雷室，西行咫尺間。
題善權寺
作者：張祜（唐）

碧峰南一寺，最勝是仙源。峻阪依巖壁，清泉洩洞門。金函崇寶藏，玉樹閟靈根。寄謝香花叟，高蹤不可援。
題南陵隱靜寺
作者：張祜（唐）

松徑上登攀，深行煙靄間。合流廚下水，對聳殿前山。潤壁鳥音迥，泉源僧步閑。更憐飛一錫，天外與雲還。
題丘山寺
作者：張祜（唐）

幾代儒家業，何年佛寺碑。地平邊海處，江出上山時。故國人長往，空門事可知。淒涼問禪客，身外即無為。
題道光上人山院
作者：張祜（唐）

真僧上方界，山路正巖巖。地僻泉長冷，亭香草不凡。火田生白菌，煙岫老青杉。盡日唯山水，當知律行嚴。
贈廬山僧
作者：張祜（唐）

一室爐峰下，荒榛手自開。粉牌新薤葉，竹援小蔥臺。樹黑雲歸去，山明日上來。便知心是佛，堅坐對寒灰。
題惠山寺
作者：張祜（唐）

舊宅人何在，空門客自過。泉聲到池盡，山色上樓多。小洞生斜竹，重階夾細莎。殷勤望城市，雲水暮鐘和。
題虎丘寺
作者：張祜（唐）

輕棹駐迴流，門登西虎丘。霧青山月曉，雲白海天秋。倚殿松株澀，欹庭石片幽。青蛾幾時墓，空色尚悠悠。
題普賢寺
作者：張祜（唐）

何人知寺路，松竹暗春山。潭黑龍應在，巢空鶴未還。經年來客倦，半日與僧閑。更共嘗新茗，聞鐘笑語間。
題虎丘東寺
作者：張祜（唐）

雲樹擁崔嵬，深行異俗埃。寺門山外入，石壁地中開。仰砌池光動，登樓海氣來。傷心萬古意，金玉葬寒灰。
題虎丘西寺
作者：張祜（唐）

囂塵楚城外，一寺枕通波。松色入門遠，岡形連院多。花時長到處，別路半經過。惆悵舊禪客，空房深薜蘿。
題招隱寺
作者：張祜（唐）

千年戴顒宅，佛廟此崇修。古井人名在，清泉鹿跡幽。竹光寒閉院，山影夜藏樓。未得高僧旨，煙霞空暫遊。
塞下曲
作者：張祜（唐）

二十逐嫖姚，分兵遠戍遼。雪迷經塞夜，冰壯渡河朝。促放雕難下，生騎馬未調。小儒何足問，看取劍橫腰。
宿淮陰水館
作者：張祜（唐）

積水自成陰，昏昏月映林。五更離浦棹，一夜隔淮砧。漂母鄉非遠，王孫道豈沉。不當無健嫗，誰肯效前心。
題小松
作者：張祜（唐）

何處劚雲煙，新移此館前。碧姿塵不染，清影露長鮮。聳地心才直，淩雲操未全。可悲人自老，何日是千年。
夏日梅溪館寄龐舍人
作者：張祜（唐）

東陽賓禮重，高館望行期。埽簟因松葉，篸瓜使竹枝。捲簾聞鳥近，翻枕夢人遲。坐聽津橋說，今營太守碑。
感河上兵
作者：張祜（唐）

一聞河塞上，非是欲權兵。首尾誠須畏，膏肓慎勿輕。多門徒可入，盡室且思行。莫為無媒者，滄浪不濯纓。
贈淮南將
作者：張祜（唐）

年少好風情，垂鞭眥睚行。帶金獅子小，裘錦麒麟獰。揀匠裝銀鐙，堆錢買鈿箏。李陵雖效死，時論亦輕生。
題惠昌上人
作者：張祜（唐）

半巖開一室，香穟細氛氳。石上漱秋水，月中行夏雲。律持僧講疏，經誦梵書文。好是風廊下，遙遙掛褐裙。
塞上曲
作者：張祜（唐）

邊風卷地時，日暮帳初移。磧迥三通角，山寒一點旗。連收榻索馬，引滿射鵰兒。莫道功勳細，將軍昔戍師。
折楊柳
作者：張祜（唐）

紅粉青樓曙，垂楊仲月春。懷君重攀折，非妾妒腰身。舞帶縈絲斷，嬌娥向葉嚬。橫吹凡幾曲，獨自最愁人。
採桑
作者：張祜（唐）

自古多徵戰，由來尚甲兵。長驅千里去，一舉兩番平。按劍從沙漠，歌謠滿帝京。寄言天下將，須立武功名。
禪智寺
作者：張祜（唐）

寶殿依山嶮，臨虛勢若吞。畫簷齊木末，香砌壓雲根。遠景窗中岫，孤煙竹裡村。憑高聊一望，鄉思隔吳門。
寄題商洛王隱居
作者：張祜（唐）

近逢商洛口，知爾坐南塘。草閣平春水，柴門掩夕陽。隨蜂收野蜜，尋麝採生香。更憶前年醉，松花滿石床。
送客歸湘楚
作者：張祜（唐）

無辭一杯酒，昔日與君深。秋色換歸鬢，曙光生別心。桂花山廟冷，楓樹水樓陰。此路千餘裡，應勞楚客吟。
登金山寺
作者：張祜（唐）

古今斯島絕，南北大江分。水闊吞滄海，亭高宿斷雲。返潮千澗落，啼鳥半空聞。皆是登臨處，歸航酒半醺。
題甘露寺
作者：周樸（唐）

層閣疊危壁，瑞因千古名。幾連揚子路，獨倚潤州城。雲近銜江色，雕高背磬聲。僧居上方久，端坐見營營。
題玄公院
作者：周樸（唐）

院深塵自外，如佛值玄公。常跡或非次，志門因得中。衣巾離暑氣，床榻向涼風。是事不逾分，只應明德同。
福州東禪寺
作者：周樸（唐）

甌閩在郊外，師院號東禪。物得居來正，人經論後賢。瓟槽柳塞馬，蓋地月支綖。鸛鵲尚巢頂，誰堪舉世傳。
贈大溈和尚
作者：周樸（唐）

大溈清複深，永珍影沉沉。有客衣多毳，空門偈勝金。王侯皆作禮，陸子只來吟。我問師心處，師言無處心。
秋夜不寐寄崔溫進士
作者：周樸（唐）

愁多難得寐，輾轉讀書床。不是旅人病，豈知秋夜長。歸鄉憑遠夢，無夢更思鄉。枕上移窗月，分明是淚光。
春中途中寄南巴崔使君
作者：周樸（唐）

旅人遊汲汲，春氣又融融。農事蛙聲裡，歸程草色中。獨慚出穀雨，未變暖天風。子玉和予去，應憐恨不窮。
寄處士方幹
作者：周樸（唐）

桐廬江水閑，終日對柴關。因想別離處，不知多少山。釣舟春岸泊，庭樹曉鶯還。莫便求棲隱，桂枝堪恨顏。
寄塞北張符
作者：周樸（唐）

隴樹塞風吹，遼城角幾枝。霜凝無暫歇，君貌莫應衰。萬裡平沙際，一行邊雁移。那堪朔煙起，家信正相離。
次梧州卻寄永州使君
作者：周樸（唐）

隨風身不定，今夜在蒼梧。客淚有時有，猿聲無處無。潮添瘴海闊，煙拂粵山孤。卻憶零陵住，吟詩半玉壺。
贈念經僧
作者：周樸（唐）

庵前古折碑，夜靜念經時。月皎海霞散，露濃山草垂。鬼聞拋故塚，禽聽離寒枝。想得天花墜，馨香拂白眉。
董嶺水
作者：周樸（唐）

湖州安吉縣，門與白雲齊。禹力不到處，河聲流向西。去衙山色遠，近水月光低。中有高人在，沙中曳杖藜。
早春
作者：周樸（唐）

良夜歲應足，嚴風為變春。遍回寒作暖，通改舊成新。秀樹因馨雨，融冰雨泛蘋。韶光不偏黨，積漸煦疲民。
秋深
作者：周樸（唐）

柳色尚沉沉，風吹秋更深。山河空遠道，鄉國自鳴砧。巷有千家月，人無萬裡心。長城哭崩後，寂絕至如今。
贈雙峰山和尚
作者：周樸（唐）

峨峨雙髻山，瀑布瀉雲間。塵世自疑水，禪門長去關。茯神松不異，藏寶石俱閑。向此師清業，如何方可攀。
贈無了禪師
作者：周樸（唐）

不學世所惜，是何無了公。靈匡虛院外，虎跡亂山中。晝夜必連去，古今爭敢同。禪情豈堪問，問答更無窮。
王霸壇
作者：周樸（唐）

王君上升處，信首古居前。皂樹即須朽，白龜應亦全。雲間猶一日，塵裡已千年。碧色壇如黛，時人誰可仙。
送梁道士
作者：周樸（唐）

舊居桐柏觀，歸去愛安閒。倒樹造新屋，化人修古壇。晚花霜後落，山雨夜深寒。應有同溪客，相尋學煉丹。
邊思
作者：周樸（唐）

年高來遠戍，白首罷幹戎。夜色薊門火，秋聲邊塞風。磧浮悲老馬，月滿引新弓。百戰陰山去，唯添上將雄。
哭陳庾
作者：周樸（唐）

系馬向山立，一杯聊奠君。野煙孤客路，寒草故人墳。琴韻歸流水，詩情寄白雲。日斜休哭後，松韻不堪聞。
宿玉泉寺
作者：周樸（唐）

野寺度殘夏，空房欲暮時。夜聽猿不睡，秋思客先知。竹迥煙生薄，山高月上遲。又登塵路去，難與老僧期。
題赤城中巖寺
作者：周樸（唐）

浮世師休話，晉時燈照巖。禽飛穿靜戶，藤結入高杉。存沒詩千首，廢興經數函。誰知將俗耳，來此避囂讒。
塞上行
作者：周樸（唐）

秦築長城在，連雲磧氣侵。風吹邊草急，角絕塞鴻沈。世世徵人往，年年戰骨深。遼天望鄉者，回首盡沾襟。
玉泉寺
作者：周樸（唐）

寺還名玉泉，澄水亦遭賢。物尚猶如此，人爭合偶然。溪流雲斷外，山峻鳥飛還。初日長廊下，高僧正坐禪。
春宮怨
作者：周樸（唐）

早被嬋娟誤，欲妝臨鏡慵。承恩不在貌，教妾若為容。風暖鳥聲碎，日高花影重。年年越溪女，相憶採芙蓉。
宿劉溫書齋
作者：周樸（唐）

不掩盈窗日，天然格調高。涼風移蟋蟀，落葉在離騷。回筆挑燈燼，懸圖見海潮。因論三國志，空載幾英豪。
登福州南澗寺
作者：周樸（唐）

萬裡重山繞福州，南橫一道見溪流。天邊飛鳥東西沒，那堪望斷他鄉目，只此蕭條自白頭。
望中懷古
作者：周樸（唐）

齊心樓上望浮雲，萬古千秋空姓名。堯水永銷天際去，從此安然寰海內，後來無複謾相傾。
升山寺
作者：周樸（唐）

升山自古道飛來，此是神功不可猜。氣色雖然離禹穴，南望閩城塵世界，千秋萬古卷塵埃。
哭李端
作者：周樸（唐）

三年剪拂感知音，哭向青山永夜心。竹在曉煙孤鳳去，不及此時親執紼，石門遙想淚沾襟。
福州神光寺塔
作者：周樸（唐）

良匠用材為塔了，神光寺更得高名。風雲會處千尋出，相輪頂上望浮世，塵裡人心應總平。
福州開元寺塔
作者：周樸（唐）

開元寺裡七重塔，遙對方山影擬齊。雜俗人看離世界，心若無私羅漢在，參差免向日虹西。
春日秦國懷古
作者：周樸（唐）

荒郊一望欲消魂，涇水縈紆傍遠村。牛馬放多春草盡，數裡黃沙行客路，不堪回首思秦原。
春日遊北園寄韓侍郎
作者：周樸（唐）

灼灼春園晚色分，露珠千點映寒雲。多情舞蝶穿花去，仙桃不肯全開拆，應借餘芳待使君。
喜賀拔先輩衡陽除正字
作者：周樸（唐）

黃紙晴空墜一緘，聖朝恩澤洗冤讒。李膺門客為閑客，寰中不用憂天旱，霖雨看看屬傅巖。
客州賃居寄蕭郎中
作者：周樸（唐）

松店茅軒向水開，東頭舍賃一裴徊。窗吟苦為秋江靜，眼看白筆為霖雨，肯使紅鱗便曝腮。
贈李裕先輩
作者：周樸（唐）

曉擎弓箭入初場，一發曾穿百步楊。仙籍舊題前進士，閑伴李膺紅燭下，慢吟絲竹淺飛觴。
桐柏觀
作者：周樸（唐）

東南一境清心目，有此千峰插翠微。人在下方沖月上，欲識蓬萊今便是，更於何處學忘機。
塞上
作者：周樸（唐）

受降城必破，回落隴頭移。蕃道北海北，謀生今始知。
塞上曲
作者：周樸（唐）

一陣風來一陣砂，有人行處沒人家。黃河九曲冰先合，紫塞三春不見花。
塞下曲
作者：周樸（唐）

石國胡兒向磧東，愛吹橫笛引秋風。夜來雲雨皆飛盡，月照平沙萬裡空。
詠猿
作者：周樸（唐）

生在巫山更向西，不知何事到巴溪。中宵為憶秋雲伴，遙隔朱門向月啼。
桃花
作者：周樸（唐）

桃花春色暖先開，明媚誰人不看來。可惜狂風吹落後，殷紅片片點莓苔。
薛老峰
作者：周樸（唐）

薛老峰頭三個字，須知此與石齊生。直教截斷蒼苔色，浮世人儕眼始明。
吊李群玉
作者：周樸（唐）

群玉詩名冠李唐，投詩換得校書郎。吟魂醉魄知何處，空有幽蘭隔岸香。
無等巖
作者：周樸（唐）

建造上方藤影裡，高僧往往似天臺。不知名樹簷前長，曾問道人巖下來。
句
作者：周樸（唐）

古陵寒雨集，高鳥夕陽明。高情千裡外，長嘯一聲初。月離山一丈，風吹花數苞。曉來山鳥鬧，雨過杏花稀。曲渚回灣鎖釣舟。平潮晚影沈清底，遠嶽危欄等翠尖。白日才離滄海底，清光先照戶窗前。（靈巖廣化寺，連雲天塹有山色，極目海門無雁行。可憐黃雀銜將去，從此莊周夢不成。（《詠蝶》。見《泉州志》）禪是大溈詩是樸，大唐天子只三人。
雜曲歌辭：古別離
作者：沈佺期（唐）

白水東悠悠，中有西行舟。舟行有返棹，水去無還流。奈何生別者，慼慼懷遠遊。遠遊誰當惜，所悲會難收。自君間芳屣，青陽四五遒。皓月掩蘭室，光風虛蕙樓。相思無明晦，長歎累冬秋。離居分遲暮，駕高何淹留。
雜曲歌辭：古別離
作者：孟雲卿（唐）

朝日上高臺，離人怨秋草。但見萬裡天，不見萬裡道。君行本遙遠，苦樂良難保。宿昔夢同衾，憂心夢顛倒。含酸欲誰訴，轉轉傷懷抱。結髮年已遲，徵行去何早。寒暄有時謝，憔悴難再好。人皆算年壽，死者何曾老。少壯無見期，水深風浩浩。
雜曲歌辭：古別離
作者：李益（唐）

雙劍欲別風淒然，雌沉水底雄上天。江回漢轉兩不見，
雜曲歌辭：古別離二首
作者：於濆（唐）

入室少情意，出門多路岐。黃鶴有歸日，蕩子無還時。人誰無分命，妾身何太奇。君為東南風，妾作西北枝。青樓鄰裡婦，終年畫長眉。自倚對良匹，笑妾空羅幃。郎本東家兒，妾本西家女。對門中道間，終謂無離阻。豈知中道間，遣作空閨主。自是愛封侯，非關備胡虜。知子去從軍，何處無良人。
雜曲歌辭：古別離二首
作者：李端（唐）

水國葉黃時，洞庭霜落夜。行舟聞商估，宿在楓林下。此地送君還，茫茫似夢間。後期知幾日，前路轉多山。巫峽通湘浦，迢迢隔雲雨。天晴見海檣，月落聞津鼓。人老自多愁，水深難急流。清宵歌一曲，白首對汀洲。與君桂陽別，令君嶽陽待。後事忽差池，前期日空在。木落雁嗷嗷，洞庭波浪高。遠山雲似蓋，極浦樹如毫。朝發能幾裡，暮來風又起。如何兩處愁，皆在孤舟裡。昨夜天月明，長川寒且清。菊花開欲盡，薺菜拍來生。下江帆勢速，五兩遙相逐。欲問去時人，知投何處宿。空令猿嘯時，泣對湘潭竹。
雜曲歌辭：古別離
作者：王縉（唐）

下階欲離別，相對映蘭叢。含辭未及吐，淚落蘭叢中。高堂靜秋日，羅衣飄暮風。誰能待明月，回首見床空。
雜曲歌辭：古別離
作者：皎然（唐）

太湖三山口，吳王在時道。寂寞千載心，無人見春草。誰堪緘怨者，持此傷懷抱。孤舟畏狂風，一點宿煙島。望所思兮若何，月蕩漾兮空波。雲離離兮北斷，春山胡為兮塞路，使我歸夢兮撩亂。
雜曲歌辭：古別離
作者：聶夷中（唐）

欲別牽郎衣，問郎遊何處。不恨歸日遲，莫向臨邛去。
雜曲歌辭：古別離二首
作者：施肩吾（唐）

古人謾歌西飛燕，十年不見狂夫面。三更風作切夢刀，老母別愛子，少妻送徵郎。血流既四面，乃亦斷二腸。不愁寒無衣，不怕饑無糧。惟恐徵戰不還鄉，
雜曲歌辭：古別離
作者：吳融（唐）

紫燕黃鵠雖別離，一舉千里何難追。猶聞啼風與叫月，蟾蜍正向清夜流，蛺蝶須教墮絲罥。莫道斷絲不可續，
雜曲歌辭：古離別
作者：王適（唐）

昔歲驚楊柳，高樓悲獨守。今年芳樹枝，孤棲怨別離。珠簾晝不卷，羅幔曉長垂。苦調琴先覺，愁容鏡獨知。頻來雁度無訊息，罷去鴛文何用織。夜還羅帳空有情，已能憔悴今如此，更複含情一待君。
雜曲歌辭：古離別
作者：常理（唐）

君禦狐白裘，妾居緗綺幬。粟鈿金夾膝，花錯玉搔頭。離別生庭草，徵行斷戍樓。蠨蛸網清曙，菡萏落紅秋。小膽空房怯，長眉滿鏡愁。為傳兒女意，不用遠封侯。
雜曲歌辭：古離別
作者：姚系（唐）

涼風已嫋嫋，露重木蘭枝。獨上高樓望，行人遠不知。輕寒入洞戶，明月滿秋池。燕去鴻方至，年年是別離。
雜曲歌辭：古離別
作者：張彪（唐）

離別無遠近，事歡情亦悲。不聞車輪聲，後會將何時。去日忘寄書，來日乖前期。縱知明當還，一夕千萬思。
雜曲歌辭：古離別
作者：趙微明（唐）

違別未幾日，一日如三秋。猶疑望可見，日日上高樓。惟見分手處，白蘋滿芳洲。寸心寧死別，不忍生離愁。
雜曲歌辭：古離別二首
作者：孟郊（唐）

松山雲繚繞，萍路水分離。雲去有歸日，水分無合時。春芳役雙眼，春色柔四支。楊柳織別愁，千條萬條絲。山川古今路，縱橫無斷絕。來往天地間，人皆有離別。行衣未束帶，中腸已先結。不用看鏡中，自知生白髮。欲陳去留意，聲向言前咽。愁結填心胸，茫茫若為說。荒郊煙莽蒼，曠野風淒切。處處得相隨，人那不如月。
雜曲歌辭：古離別
作者：顧況（唐）

西江上，風動麻姑嫁時浪。西山為水水為塵，不是人間離別人。
雜曲歌辭：古離別
作者：貫休（唐）

離恨如旨酒，古今飲皆醉。只恐長江水，儘是兒女淚。伊餘非此輩，送人空把臂。他日再相逢，清風動天地。
雜曲歌辭：古離別
作者：韋莊（唐）

晴煙漠漠柳毿毿，不那離情酒半酣。更把馬鞭雲外指，斷腸春色在江南。
雜曲歌辭：生別離
作者：孟雲卿（唐）

結髮生別離，相思複相保。何知日已久，五變庭中草。眇眇天海途，悠悠吳江島。但恐不出門，出門無遠道。遠道行既難，家貧衣服單。嚴風吹積雪，晨起鼻何酸。人生各有戀，豈不懷所安。分明天上日，生死誓同歡。
雜曲歌辭：生別離
作者：白居易（唐）

食檗不易食梅難，檗能苦兮梅能酸。未如生別之為難，回看骨肉哭一聲，梅酸檗苦甘如蜜。黃河水白黃雲秋，生離別，生離別，憂從中來無斷絕。憂積心勞血氣衰，
雜曲歌辭：遠別離
作者：李白（唐）

遠別離，古有皇英之二女，乃在洞庭之南，瀟湘之浦。海水直下萬裡深，誰人不言此離苦。日慘慘兮雲冥冥，皇穹竊恐不照餘之忠誠，雷馮馮兮欲吼怒。堯舜當之亦禪禹。君失臣兮龍為魚，權歸臣兮鼠變虎。或雲堯幽囚，舜野死，九疑聯綿皆相似，慟哭兮遠望，見蒼梧之深山。蒼梧山崩湘水絕，
雜曲歌辭：遠別離
作者：張籍（唐）

蓮葉團團杏花拆，長江鯉魚鰭鬣赤。念君少年棄親戚，幾時斷得城南陌，勿使居人有行役。
雜曲歌辭：遠別離二首
作者：令狐楚（唐）

楊柳黃金穗，梧桐碧玉枝。春來訊息斷，早晚是歸時。玳織鴛鴦履，金裝翡翠簪。畏人相問著，不擬到城南。
雜曲歌辭：久別離
作者：李白（唐）

別來幾春未還家，玉窗五見櫻桃花。況有錦字書，胡為東風為我吹行雲，使西來；待來竟不來，
雜曲歌辭：新別離
作者：戴叔倫（唐）

手把杏花枝，未曾經別離。黃昏掩閨後，寂寞自心知。
雜曲歌辭：今別離
作者：崔國輔（唐）

送別未能旋，相望連水口。船行欲映洲，幾度急搖手。
雜曲歌辭：暗別離
作者：劉氏瑤（唐）

槐花結子桐葉焦，單飛越鳥啼青霄。翠軒輾雲輕遙遙，朱弦暗斷不見人，風動花枝月中影。青鸞脈脈西飛去，
雜曲歌辭：潛別離
作者：白居易（唐）

不得哭，潛別離。不得語，暗相思。兩心之外無人知。深籠夜鎖獨棲鳥，利劍春斷連理枝。河水雖濁有清日，
雜曲歌辭：別離曲
作者：張籍（唐）

行人結束出門去，馬蹄幾時踏門路。憶昔君初納彩時，男兒生身自有役，那得誤我少年時。不如逐君徵戰死，
雜曲歌辭：別離曲
作者：陸龜蒙（唐）

丈夫非無淚，不灑離別間。仗劍對尊酒，恥為遊子顏。蝮蛇一螫手，壯士疾解腕。所思在功名，離別何足歎。
雜曲歌辭：西洲曲
作者：溫庭筠（唐）

悠悠複悠悠，昨日下西洲。西洲風色好，遙見武昌樓。武昌何鬱鬱，儂家定無匹。小婦被流黃，登樓撫瑤瑟。朱弦繁複輕，素手直淒清。一彈三四解，掩抑似含情。南樓登且望，西江廣複平。艇子搖兩槳，催過石頭城。門前烏臼樹，慘澹天將曙。鶤鵊飛複還，郎隨早帆去。回頭語同伴，定複負情儂。去帆不安幅，作抵使西風。他日相尋索，莫作西洲客。西洲人不歸，春草年年碧。
雜曲歌辭：荊州樂
作者：李白（唐）

白帝城邊足風波，瞿塘五月誰敢過。荊州麥熟繭成蛾，
雜曲歌辭：荊州樂二首
作者：劉禹錫（唐）

渚宮楊柳暗，麥城朝雉飛。可憐踏青伴，乘暖著輕衣。今日好南風，商旅相催發。沙頭檣竿上，始見春江闊。
雜曲歌辭：荊州泊
作者：李端（唐）

南樓西下時，月裡聞來棹。桂水舳艫回，荊州津濟鬧。移帷望星漢，引帶思容貌。今夜一江人，惟應妾身覺。
雜曲歌辭：紀南歌
作者：劉禹錫（唐）

風煙紀南城，塵土荊門路。天寒獵獸者，走上樊姬墓。
雜曲歌辭：宜城歌
作者：劉禹錫（唐）

野水繞空城，行塵起孤驛。花臺側生樹，石碣陽鐫額。靡靡度行人，溫風吹宿麥。
雜曲歌辭：長幹曲四首
作者：崔顥（唐）

君家定何處，妾住在橫塘。停舟暫借問，或恐是同鄉。家臨九江水，去來九江側。同是長幹人，生小不相識。下渚多風浪，蓮舟漸覺稀。那能不相待，獨自逆潮歸。三江潮水急，五湖風浪湧。由來花性輕，莫畏蓮舟重。
雜曲歌辭：長幹行二首
作者：李白（唐）

妾發初覆額，折花門前劇。郎騎竹馬來，繞床弄青梅。同居長幹裡，兩小無嫌猜。十四為君婦，羞顏尚不開。低頭向暗壁，千喚不一回。十五始展眉，願同塵與灰。常存抱柱信，豈上望夫臺。十六君遠行，瞿塘灩預堆。五月不可觸，猿鳴天上哀。門前遲行跡，一一生綠苔。苔深不能掃，落葉秋風早。八月蝴蝶來，雙飛西園草。感此傷妾心，坐愁紅顏老。早晚下三巴，預將書報家。相迎不道遠，直至長風沙。憶妾深閨裡，煙塵不曾識。嫁與長幹人，沙頭候風色。五月南風興，思君在巴陵。八月西風起，想君發揚子。去來悲如何，見少別離多。湘潭幾日到，妾夢越風波。昨夜狂風度，吹折江頭樹。淼淼暗無邊，行人在何處。北客真王公，朱衣滿江中。日暮來投宿，數朝不肯東。好乘浮雲驄，佳期蘭渚東。鴛鴦綠浦上，翡翠錦屏中。自憐十五餘，顏色桃李紅。那作商人婦，愁水複愁風。
雜曲歌辭：長幹行
作者：張潮（唐）

婿貧如珠玉，婿富如埃塵。貧時不忘舊，富貴多寵新。妾本富家女，與君為偶匹。惠好一何深，中門不曾出。妾有繡衣裳，葳蕤金縷光。念君貧且賤，易此從遠方。遠方三千里，發去悔不已。日暮情更來，空望去時水。孟夏麥始秀，江上多南風。商賈歸欲盡，君今尚巴東。巴東有巫山，窈窕神女顏。常恐遊此山，果然不知還。
雜曲歌辭：小長幹曲
作者：崔國輔（唐）

月暗送湖風，相尋路不通。菱歌唱不輟，知在此塘中。
雜曲歌辭：杞梁妻
作者：貫休（唐）

秦之無道兮四海枯，築長城兮遮北胡。築人築土一萬裡，一號城崩塞色苦，再號杞梁骨出土。疲魂饑魄相逐歸，
雜曲歌辭：盧女曲
作者：崔顥（唐）

二月春來半，宮中日漸長。柳垂金屋暖，花覆玉樓香。拂匣先臨鏡，調笙更炙簧。還將盧女曲，夜夜奉君王。
雜曲歌辭：盧姬篇
作者：崔顥（唐）

盧姬小小魏王家，綠鬢紅唇桃李花。魏玉綺樓十二重，前堂後堂羅袖人，南窗北窗花發春。翠幌珠簾鬥弦管，人生今日得驕貴，誰道盧姬身細微。
雜曲歌辭：邯鄲才人嫁為廝養卒婦
作者：李白（唐）

妾本叢臺女，揚蛾入丹闕。自倚顏如花，寧知有凋歇。一辭玉階下，去若朝雲沒。每憶邯鄲城，深宮夢秋月。君王不可見，惆悵至明發。
雜曲歌辭：楊白花
作者：柳宗元（唐）

楊白花，風吹度江水。坐令宮樹無顏色，
雜曲歌辭：茱萸女
作者：萬楚（唐）

山陰柳家女，九日採茱萸。複得東鄰伴，雙為陌上姝。插花向高髻，結子置長裾。作性恆遲緩，非關詫丈夫。平明折林樹，日入反城隅。俠客邀羅袖，行人挑短書。蛾眉自有主，年少莫踟躕。
雜曲歌辭：於闐採花
作者：李白（唐）

於闐採花人，自言花相似。明妃一朝西入胡，丹青能令醜者妍，無鹽翻在深宮裡。自古妒蛾眉，胡沙埋皓齒。
雜曲歌辭：秦女卷衣
作者：李白（唐）

天子居未央，妾侍卷衣裳。顧無紫宮寵，敢拂黃金床。水至亦不去，熊來尚可當。微身奉日月，飄若螢火光。願君採葑菲，無以下體妨。
雜曲歌辭：愛妾換馬
作者：張祜（唐）

一面妖桃千里蹄，嬌姿駿骨價應齊。乍牽玉勒辭金棧，嬋娟躞蹀春風裡，揮手搖鞭楊柳堤。綺閣香銷華廄空，忍將行雨換追風。休憐柳葉雙眉翠，恩勞未盡情先盡，暗泣嘶風兩意同。
雜曲歌辭：枯魚過河泣
作者：李白（唐）

白龍改常服，偶被豫且制。誰使爾為魚，徒勞訴天帝。作書報鯨鯢，勿恃風濤勢。濤落歸泥沙，翻遭螻蟻噬。萬乘慎出入，柏人以為誡。
雜曲歌辭：飲酒樂
作者：聶夷中（唐）

日月似有事，一夜行一週。草木猶須老，人生得無愁。一飲解百結，再飲破百憂。白髮欺貧賤，不入醉人頭。我願東海水，盡向杯中流。安得阮步兵，同入醉鄉遊。
雜曲歌辭：王孫遊
作者：崔國輔（唐）

自與王孫別，頻看黃鳥飛。應由春草誤，著處不成歸。
雜曲歌辭：發白馬
作者：李白（唐）

將軍發白馬，旌節渡黃河。簫鼓聒川嶽，滄溟湧洪波。武安有振瓦，易水無寒歌。鐵騎若雪山，飲流涸滹沱。揚兵獵月窟，轉戰略朝那。倚劍登燕然，邊峰列嵯峨。蕭條萬裡外，耕作五原多。一掃清大漠，包虎戢金戈。
雜曲歌辭：結襪子
作者：李白（唐）

燕南壯士吳門豪，築中置鉛魚隱刀。感君恩重許君命，泰山一擲輕鴻毛。
雜曲歌辭：沐浴子
作者：李白（唐）

沐芳莫彈冠，浴蘭莫振衣。處世忌太潔，志人貴藏輝。滄浪有釣叟，吾與爾同歸。
雜曲歌辭：三臺二首
作者：韋應物（唐）

一年一年老去，明日後日花開。未報長安平定，萬國豈得銜杯。冰泮寒塘始綠，雨餘百草皆生。朝來門合無事，晚下高齋有情。
雜曲歌辭：上皇三臺
作者：韋應物（唐）

不寐倦長更，披衣出戶行。月寒秋竹冷，風切夜窗聲。
雜曲歌辭：突厥三臺
作者：韋應物（唐）

雁門山上雁初飛，馬邑闌中馬正肥。日旰山西逢驛使，殷勤南北送征衣。
雜曲歌辭：宮中三臺二首
作者：王建（唐）

魚藻池邊射鴨，芙蓉園裡看花。日色柘袍相似，不著紅鸞扇遮。池北池南草綠，殿前殿後花紅。天子千年萬歲，未央明月清風。
雜曲歌辭：江南三臺四首
作者：王建（唐）

揚州橋邊小婦，長幹市裡商人。三年不得訊息，各自拜鬼求神。青草湖邊草色，飛猿嶺上猿聲。萬裡三湘客到，有風有雨人行。樹頭花落花開，道上人去人來。朝愁暮愁即老，百年幾度三臺。聞身強健且為，頭白齒落難追。準擬百年千歲，能得幾許多時。
雜曲歌辭：築城曲
作者：張籍（唐）

築城去，千人萬人齊抱杵。重重土堅試行錐，力盡不得拋杵聲，杵聲未定人皆死。家家養男當門戶，
雜曲歌辭：築城曲五解
作者：元稹（唐）

年年塞下丁，長作出塞兵。自從冒頓強，官築遮虜城。築城須努力，城高遮得賊。但恐賊路多，有城遮不得。丁口傳父口，莫問城堅不。平城被虜圍，漢劚城牆走。因茲虜請和，虜往騎來多。半疑兼半信，築城猶嵯峨。築城安敢煩，願聽丁一言。請築鴻臚寺，兼愁虜出關。
雜曲歌辭：築城曲
作者：陸龜蒙（唐）

城上一掊土，手中千萬杵。築城畏不堅，堅城在何處。莫歎築城勞，將軍要卻敵。城高功亦高，爾命何處惜。
雜曲歌辭：湖陰曲
作者：溫庭筠（唐）

祖龍黃須珊瑚鞭，鐵驄金面青連錢。虎髯拔劍欲成夢，蒼黃追騎塵外歸，森索妖星陣前死。五陵愁碧春萋萋，白虯天子金煌鋩，高臨帝座回龍章。吳波不動楚山晚，
雜曲歌辭：無愁果有愁曲
作者：李商隱（唐）

東有青龍西白虎，中含福皇包世度。玉壺渭水笑清潭，秋娥點滴不成淚，十二玉樓無故釘。推煙唾月拋千里，日暮向風牽短絲，血凝血散今誰是。
雜曲歌辭：起夜來
作者：施肩吾（唐）

香銷連理帶，塵覆合歡杯。懶臥相思枕，愁吟起夜來。
雜曲歌辭：起夜半
作者：聶夷中（唐）

念遠心如燒，不覺中夜起。桃花帶露泛，立在月明裡。
雜曲歌辭：獨不見
作者：沈佺期（唐）

盧家小婦鬱金堂，海燕雙棲玳瑁梁。九月寒砧催下葉，誰知含愁獨不見，使妾明月照流黃。
雜曲歌辭：獨不見
作者：王訓（唐）

日晚宜春暮，風軟上林朝。對酒近初節，開樓蕩夜嬌。石橋通小澗，竹路上青霄。持底誰見許，長愁成細腰。
雜曲歌辭：獨不見
作者：楊巨源（唐）

東風豔陽色，柳綠花如霰。競理同心鬟，爭持合歡扇。香傳賈娘手，粉離何郎面。最恨捲簾時，含情獨不見。
雜曲歌辭：獨不見
作者：李白（唐）

白馬誰家子，黃龍邊塞兒。天山三丈雪，豈是遠行時。春蕙忽秋草，莎雞鳴曲池。風催寒棕響，月入霜閨悲。憶與君別年，種桃齊蛾眉。桃今百餘尺，花落成枯枝。終然獨不見，流淚空自知。
雜曲歌辭：獨不見
作者：戴叔倫（唐）

前宮路非遠，舊苑春將遍。玉戶看早梅，雕樑數歸燕。身輕逐舞袖，香暖傳歌扇。自和秋風詞，長侍昭陽殿。誰信後庭人，年年獨不見。
雜曲歌辭：獨不見
作者：胡曾（唐）

玉關一自有氛埃，年少從軍竟未回。門外塵凝張樂榭，萬裡寂寥音信絕，寸心爭忍不成灰。
雜曲歌辭：攜手曲
作者：田娥（唐）

攜手共惜芳菲節，鶯啼錦花滿城闕。行樂逶迤念容色，
雜曲歌辭：大垂手
作者：聶夷中（唐）

金刀翦輕雲，盤用黃金縷。裝束趙飛燕，教來掌上舞。舞罷飛燕死，片片隨風去。
雜曲歌辭：夜夜曲
作者：田娥（唐）

愁人夜獨傷，滅燭臥蘭房。只恐多情月，旋來照妾床。
雜曲歌辭：夜夜曲
作者：王偃（唐）

北斗星移銀漢低，班姬愁思鳳城西。青槐陌上人行絕，明月樓前烏夜啼。
雜曲歌辭：夜夜曲
作者：貫休（唐）

蟪蛄切切風騷騷，芙蓉噴香蟾蜍高。孤燈耿耿徵婦勞，更深撲落金錯刀。
雜曲歌辭：秋夜長
作者：王勃（唐）

秋夜長，殊未央，月明白露澄清光，層城綺閣遙相望。遙相望，川無梁，北風受節雁南翔，崇蘭委質時菊芳。鳴環曳履出長廊，為君秋夜搗衣裳。纖羅對鳳凰，所在天一方，寒衣徒自香。
雜曲歌辭：秋夜長
作者：張籍（唐）

秋天如水夜未央，天漢東西月色光。愁人不寐畏枕蓆，白露滿田風褭褭，千聲萬聲鶡鳥鳴。
雜曲歌辭：秋夜曲二首
作者：王建（唐）

天清漏長霜泊泊，蘭綠收榮桂膏涸。高樓雲鬟弄嬋娟，香囊火死香氣少，向帷閤眼何時曉。城烏作營啼野月，秋燈向壁掩洞房，良人此夜直明光。天河悠悠漏水長，南樓北斗兩相當。
雜曲歌辭：秋夜曲
作者：張仲素（唐）

丁丁漏水夜何長，漫漫輕雲露月光。秋壁暗蟲通夕響，寒衣未寄莫飛霜。
雜曲歌辭：秋夜曲
作者：王涯（唐）

桂魄初生秋露微，輕羅已薄未更衣。銀箏夜久殷勤弄，心怯空房不忍歸。
雜曲歌辭：夜坐吟
作者：李白（唐）

冬夜夜寒覺夜長，沉吟久坐坐北堂。冰合井泉月入閨，歌有聲，妾有情。情聲合，兩無違。一語不入意，從君萬曲梁塵飛。
雜曲歌辭：夜坐吟
作者：李白（唐）

踏踏馬頭誰見過，眼看北斗直天河。西風羅幕生翠波，
雜曲歌辭：夜寒吟
作者：鮑溶（唐）

九衢金吾夜行行，上宮玉漏遙分明。霜飆乘陰掃地起，細腰楚姬絲竹間，白紵長袖歌閑閑，豈識苦寒損朱顏。
雜曲歌辭：定情篇
作者：喬知之（唐）

共君結新婚，歲寒心未蔔。相與遊春園，各隨情所逐。君念菖蒲花，妾感苦寒竹。菖花多豔姿，寒竹有貞葉。此時妾比君，君心不如妾。簪玉步河堤，妖韶援綠pH。鳧雁將子游，鶯燕從雙棲。君念春光好，妾向春光啼。君時不得意，妾棄還金閨。結言本同心，悲歡何未齊。怨咽前致辭，願得中所悲。人間丈夫易，世路婦難為。始經天月照，終若流星馳。長信佳麗人，失意非蛾眉。廬江小吏婦，非關織作遲。本願長相對，今已長相思。複有遊宦子，結援從梁陳。燕居崇三朝，去來歷九春。誓心妾終始，蠶桑奉所親。歸願未克從，黃金贈路人。潔婦懷明義，從泛河之津。於今千萬年，誰當問水濱。更憶倡家樓，夫婿事封侯。去時思灼灼，去罷心悠悠。不憐妾歲晏，千載隴西頭。以茲常惕惕，百慮恆盈積。由來共結褵，幾人同匪石。故歲雕樑燕，雙去今來隻。今日玉庭梅，朝紅暮成碧。碧榮始芬敷，黃葉已淅瀝。何用念芳春，芳春有流易。何用重歡娛，歡娛俄慼慼。家本巫山陽，歸去路何長。敘言情未盡，採菉已盈筐。桑榆日映物，草色盈高岡。下有碧流水，上有丹桂香。桂枝不須折，碧流清且潔。贈君比芳菲，受惠常不滅。贈君淚潺湲，相思無斷絕。妾有秦家鏡，寶匣裝珠璣。鑒來年二八，不記易陰暉。妾無光寂寂，委照影依依。今日持為贈，相識莫相違。
雜曲歌辭：定情樂
作者：施肩吾（唐）

敢嗟君不憐，自是命不諧。著破三條裾，卻還雙股釵。
雜曲歌辭：春江曲
作者：郭元振（唐）

江水春沉沉，上有雙竹林。竹葉壞水色，郎亦壞人心。
雜曲歌辭：春江曲
作者：張籍（唐）

春江無雲潮水平，蒲心出水鳧雛鳴。長幹夫婿愛遠行，春來未到父母家，舟小風多渡不得。欲辭舅姑先問人，
雜曲歌辭：春江曲
作者：王涯（唐）

搖漾越江春，相將看白蘋。歸時不覺夜，出浦月隨人。
雜曲歌辭：春江曲二首
作者：張仲素（唐）

家寄徵江岸，徵人幾歲遊。不知潮水信，每日到沙頭。乘曉南湖去，參差疊浪橫。前洲在何處，霧裡雁嚶嚶。
雜曲歌辭：江上曲
作者：李嘉佑（唐）

江上澹澹芙蓉花，江口蛾眉獨浣紗。可憐應是陽臺女，蒼梧秋色不堪論，千載依依帝子魂。君看峰上斑斑竹，儘是湘妃泣淚痕。
雜曲歌辭：桃花曲
作者：顧況（唐）

魏帝宮人舞鳳樓，隋家天子泛龍舟。君王夜醉春眠晏，不覺桃花逐水流。
雜曲歌辭：樹中草
作者：李白（唐）

鳥銜野田草，誤入枯桑裡。客土植危根，逢春猶不死。草木雖無情，因依尚可生。如何同枝葉，各自有枯榮。
雜曲歌辭：樹中草
作者：張祜（唐）

青青樹中草，託根非不危。草生樹卻死，榮枯君可知。
雜曲歌辭：春遊吟
作者：李章（唐）

初春遍芳甸，千里靄盈矚。美人摘新英，步步玩春綠。所思杳何處，宛在吳江曲。可憐不得共芳菲，
雜曲歌辭：春遊樂
作者：施肩吾（唐）

一年三百六十日，賞心那似春中物。草迷曲塢花滿園，東家少年西家出。
雜曲歌辭：春遊樂二首
作者：李端（唐）

遊童蘇合帶，倡女蒲葵扇。初日映城時，相思忽相見。褰裳踏露草，理鬢回花面。薄暮不同歸，留情此芳甸。柘彈連錢馬，銀鉤妥墮鬟。採桑春陌上，踏草夕陽間。意合辭先露，心誠貌卻閑。明朝若相憶，雲雨出巫山。
雜曲歌辭：春遊曲三首
作者：張仲素（唐）

煙柳飛輕絮，風榆落小錢。濛濛百花裡，羅綺競鞦韆。騁望登香閣，爭高下砌臺。林間踏青去，席上意錢來。行樂三春節，林花百和香。當年重意氣，先佔鬥雞場。
雜曲歌辭：樂府二首
作者：劉言史（唐）

花頷紅鬃一向偏，綠槐香陌欲朝天。仍嫌眾裡嬌行疾，傍鐙深藏白玉鞭。噴珠團香小桂條，玉鞭兼賜霍嫖姚。弄影便從天禁出，碧蹄聲碎五門橋。
雜曲歌辭：樂府
作者：顧況（唐）

暖谷春光至，宸遊近甸榮。雲隨天仗轉，風入禦簾輕。翠蓋浮佳氣，朱樓倚太清。朝臣冠劍退，宮女管絃迎。細草承雕輦，繁花入幔城。文房開聖藻，武衛宿天營。玉醴隨觴至，銅壺逐漏行。五星含土德，萬姓徹中聲。親祀先崇典，躬推示勸耕。國風新正樂，農器近消兵。道德關河固，刑章日月明。野人同鳥獸，率舞感昇平。
雜曲歌辭：樂府
作者：權德輿（唐）

光風澹蕩百花吐，樓上朝朝學歌舞。身年二八婿侍中，鶯啼日出不知曙，寂寂羅幃春夢長。
雜曲歌辭：樂府三首
作者：孟郊（唐）

蓮子不可得，荷花生水中。猶勝道傍柳，無事蕩春風。淥萍與荷葉，同此一水中。風吹荷葉在，淥萍西複東。蓮花未開時，苦心終日卷。春水徒蕩漾，荷花未開展。
雜曲歌辭：樂府
作者：陸長源（唐）

芙蓉初出水，菡萏露中花。風吹著枯木，無奈值空槎。
雜曲歌辭：雜曲
作者：王勃（唐）

智瓊神女，來訪文君。蛾眉始約，羅袖初燻。歌齊曲韻，
雜曲歌辭：古曲五首
作者：施肩吾（唐）

可憐江北女，慣唱江南曲。搖盪木蘭舟，雙鳧不成浴。郎為匕上香，妾為籠上灰。歸時雖暖熱，去罷生塵埃。夜裁鴛鴦綺，朝織蒲桃綾。欲試一寸心，待縫三尺冰。憐時魚得水，怨罷商與參。不如山支子，卻解結同心。紅顏感暮花，白日同流水。思君如孤燈，一夜一心死。
雜曲歌辭：高句麗
作者：李白（唐）

金花折風帽，白馬小遲回。翩翩舞廣袖，似鳥海東來。
雜曲歌辭：摩多樓子
作者：李賀（唐）

玉塞去金人，二萬四千裡。風吹沙作雲，一時渡遼水。天白水如練，甲絲雙串斷。行行莫苦辛，城月猶殘半。曉氣朔煙上，趢趗胡馬蹄。行人聽水別，隔隴長東西。
侍宴長寧公主東莊應制
作者：鄭愔（唐）

公門襲漢環，主第稱秦玉。池架祥鱣序，山吹鳴鳳曲。拂席蘿薜垂，回舟芰荷觸。平陽妙舞處，日暮清歌續。
採蓮曲
作者：鄭愔（唐）

錦dh沙棠艦，羅帶石榴裙。綠潭採荷芰，清江日稍曛。魚鳥爭唼喋，花葉相芬氳。不覺芳洲暮，菱歌處處聞。
夜遊曲
作者：鄭愔（唐）

漢室歡娛盛，魏國文雅遒。許史多暮宿，應陳從夜遊。西園宴公子，北裡召王侯。詎似將軍獵，空嗟亭尉留。